**Model contract de furnizare produse**

## Preambul

In temeiul LEGII nr. 98/2016 privind achiziţiile publice si a HOTĂRÂRII nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract subsecvent de furnizare de produse, între,

**FUNDATIA DE SPRIJIN COMUNITAR** , CUI 9626572, cu sediul în str. Marasti, nr. 32, mun. Bacau, jud. Bacau, telefon/fax 0234.585.658 și cont numărul RO55FNNB003602662753RO01 deschis la Credit Europe Bank, reprezentată legal de catre dna. ACHIHAI GABRIELA având funcția de presedinte, în calitate de furnizor de servicii de asistenta sociala si în calitate de **achizitor**, pe de o parte

Și

**S.C. ...........................................,** CUI .........................., înregistrată în Registrul Comerţului sub nr. ................................ cu sediul în str. ..................., nr. ......., jud. ......................, având cont bancar nr. ......................................deschis la ................................... reprezentată legal de catre ......................................., având funcţia de .................................., în calitate **de furnizor,** pe de alta parte

## Definiţii

* 1. - În prezentul contract următorii termeni vor fi interpretaţi astfel:
		1. *contract* – prezentul contract şi toate anexele sale;
		2. *achizitor şi furnizor* - părţile contractante, aşa cum sunt acestea numite în prezentul

contract;

* + 1. *preţul contractului* – preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
		2. *produse* - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
		3. *servicii -* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
		4. *conflictul de interese-* orice situatie influentand capacitatea Contractantului de a exprima o opinie profesionala obiectiva si impartiala sau care il impiedica pe acesta, in orice moment, să acorde prioritate intereselor Autoritatii contractante, orice motiv in legatura cu posibile contracte in viitor sau in conflict cu alte angajamente, trecute sau prezente, ale Contractantului
		5. *destinaţie finală* - locul unde furnizorul are obligaţia de a furniza produsele;
		6. *termenii comerciali* de livrare vor fi interpretaţi conform INCOTERMS 2000 – Camera Internaţională de Comerţ (CIC);
		7. *forţa majoră* - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
		8. *zi* - zi calendaristică; *an* - 365 de zile.
1. ***Interpretare***
	1. - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
	2. - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

## Clauze obligatorii

1. ***Obiectul şi preţul contractului***

4.1.(1) Furnizorul se obligă să furnizeze **..................................***,* cuprinse în anexa prezentului contract, denumite în continuare produse, pe care furnizorul se obligă să le liveze în conformitate cu prevederile din prezentul Contract, din Propunerea tehnică, Propunerea financiară și cu dispozițiile legale, aprobările și standardele tehnice, profesionale și de calitate în vigoare.

1. Produsele se achizitioneaza in baza prevederilor Conventiei definitive nr. 22272/23.12.2022 pentru acordarea de servicii de asistenta sociala, pentru un numar mediu lunar de 300 de persoane asistate in cadrul proiectului “RETEA DE INGRIJIRE LA DOMICILIU PENTRU PERSOANE VARSTNICE”
2. Grupul tinta il reprezinta persoanele identificate de catre Primaria Colonesti/jud. Bacau; Primaria Dealu Morii/jud. Bacau; Primaria Gaiceana/jud. Bacau; Primaria Rachitoasa/jud. Bacau; Primaria Motoseni/jud. Bacau; Primaria Vultureni/jud. Bacau; Primaria Stanisesti/jud. Bacau; Primaria Averesti/jud. Vaslui.
3. Achizitorul se obligă să plătească preţul convenit în prezentul contract pentru produsele furnizate.
	1. Preţul convenit pentru îndeplinirea contractului, respectiv preţul produselor livrate plătibil furnizorului de către achizitor, este de pana la suma de ..............lei la care se adauga .................lei valoarea T.V.A .

## Durata contractului

* 1. Durata prezentului contract este de la data semnarii de catre ambele parti pana la data de 31.12.2023, cu posibilitate de prelungire.

## Documentele contractului

* 1. - Documentele contractului sunt:
		1. *anuntul publicitar*
		2. *caietul de sarcini*
		3. *oferta*
		4. *alte documente relevante*
1. **Obligaţiile principale ale furnizorului**
	1. Furnizorul se obligă să furnizeze produsele definite în prezentul contract.
	2. Furnizorul se obligă să furnizeze produsele la standardele şi performanţele prezentate în propunerea tehnică.
	3. Furnizorul se obligă să despăgubească achizitorul împotriva oricăror:
2. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
3. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

## Obligaţiile principale ale achizitorului

## Achizitorul se obligă să achiziţioneze, respectiv să cumpere şi să plătească preţul convenit în prezentul contract.

8.2. Achizitorul se obligă să recepţioneze produsele imediat ce acestea au fost furnizate.

8.3 Achizitorul se obligă să plătească preţul produselor către furnizor în termen de maxim 30

de zile de la primirea facturii și recepția produselor.

## Sancţiuni pentru neîndeplinirea culpabilă a obligaţiilor

* 1. In cazul în care, din vina sa exclusivă, furnizorul nu își îndeplinește obligaţiile asumate prin contractul sau le îndeplineste necorespunzator, atunci achizitorul are dreptul de a percepe dobanda legală penalizatoare prevazuta la art.3, alin.2^1 din OG 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri finaciar-fiscale in domeniul bancar, cu modificarile si completarile ulterioare. Dobanda se aplică la valoarea produselor nelivrate pentru fiecare zi de întârziere, dar nu mai mult de valoarea contractului.
	2. În cazul în care achizitorul, din vina sa exclusiva, nu îsi îndeplineste obligatia de plată a facturilor in termenul prevazut, furnizorul are dreptul de a solicita plata dobanzii legale penalizatoare, aplicata la valoarea platii neefectuate, in conformitate cu prevederile art.4 din Legea 72/2013 privind masurile pentru combaterea întarzierii în executarea obligatiilor de plată a unor sume de bani rezultand din contracte incheiate, dar nu mai mult decat valoarea platii neefectuate, care curge de la expirarea termenului de plată, respectiv dobanda legala penalizatoare calculata potrivit art.3 din OG 13/2011.
	3. Nerespectarea obligaţiilor asumate prin contract de către una dintre părţi, în mod culpabil si repetat, dă dreptul părţii lezate de a rezilia contractul, cu o notificare prealabilă de 15 zile a părtii aflate în culpa de către cealată parte si de a pretinde plata de daune -interese.

## Clauze specifice

1. ***Recepţie, inspecţii***
	1. Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile tehnice.
	2. Receptia se va efectua la destinaţia finala, respectiv sediile primariilor Colonesti, Dealu Morii, Gaiceana, Rachitoasa, Motoseni, Vultureni, Stanisesti din judetul Bacau si primaria Averesti din judetul Vaslui, prin numărare, prin verificarea îndeplinirii cerinţelor solicitate, de către persoana delegata din partea achizitorului, în prezenţa reprezentantului furnizorului.
	3. Receptia cantitativa si calitativa se va efectua de catre persoana delegata din partea achizitorului, in prezenta reprezentatului furnizorului, prin semnarea actelor legale de receptie cantitativa si calitativa de catre acestia.
	4. Receptia cantitativa se va face prin numărare si prin verificarea îndeplinirii cerinţelor din caietul de sarcini, de către persoana delegata din partea achizitorului, în prezenţa reprezentantului furnizorului. Nu se admit neconcordante intre produsele livrate si factura.
	5. In cazul constatarii de neconcordante intre produsele receptionate si documentele insotitoare sau faptul ca acestea sunt neconforme (nu corespund specificaţiilor tehnice din caietul de sarcini/propunerea tehnică, care vor fi anexe la contractul de furnizare de produse) se va intocmi un proces verbal de constatare care va fi semnat de catre persoana delegata si reprezentantul furnizorului. În acest caz furnizorul are obligaţia de a înlocui produsele declarate neconforme, în termen de 24 ore, cu suportarea cheltuielilor suplimentare de transport şi manipulare.

10.6. Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

## Ambalare şi marcare

* 1. Furnizorul are obligaţia de a ambala produsele pentru ca acestea să facă faţă, fără limitare, la manipularea din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului, în aşa fel încât să ajungă în bună stare la destinaţia finală.
	2. Ambalajele trebuie sa asigure păstrarea integrității si calității produsului pe timpul depozitarii si transportului.
	3. Etichetarea cuprinde toate informațiile conform legilor în vigoare. Ambalajul trebuie să fie inscripționat cu urmatoarele informatii: numele firmei producatoare, denumirea produsului, marca, compozitia chimica, greutatea neta, termen de valabilitate , etc.
	4. Ambalarea, marcarea şi documentaţia din interiorul sau din afara pachetelor vor respecta strict cerinţele legale in vigoare pe teritoriul Romaniei.
1. ***Livrarea şi documentele care însoţesc produsele***

12.1 Furnizorul are obligaţia de a livra produsele la destinaţia finală, respectiv la: primariile Colonesti, Dealu Morii, Gaiceana, Rachitoasa, Motoseni, Vultureni, Stanisesti din judetul Bacau si primaria Averesti din judetul Vaslui, cheltuielile asociate livrarii fiind în sarcina furnizorului.

12.2. Livrările se vor face **in transe** în baza comenzilor transmise prin e-mail, conform cantitatilor solicitate de către acestea *(indiferent de cantitate si valoarea comenzii).*

12.3 Programul de acceptare şi recepţie cantitativă a produselor comandate şi livrate este de luni- vineri, în intervalul orar ora 8:00-15:00 a zilei stabilite pentru livrarea produselor. Furnizorul are obligaţia de a respecta acest program.

12.4 Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

12.5 Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

***13. Asigurări***

13.1 Furnizorul are obligaţia de a asigura complet produsele furnizate prin contract împotriva pierderii, deteriorării, transport, depozitare şi livrare, în funcţie de termenul comercial de livrare convenit.

## Transport, servicii

14.1 Pe lângă furnizarea efectivă a produselor, furnizorul are obligaţia de a presta şi serviciile accesorii furnizării produselor (transport, descărcare), fără a modifica preţul contractului.

14.2. Transportul se face în vehicule închise, curate, ferite de orice posibilitate de poluare, degradare sau contaminare. Costul transportului va fi suportat de către furnizor.

## Termenul de garantie acordat produselor

15.1.(1) Furnizorul are obligaţia de a garanta că produsele furnizate prin contract sunt conforme cu specificatiile tehnice.

(2)Termenul de garantie si termenul de valabilitate acordate produselor de catre furnizor/producator sunt cele prevazute de catre legislatia in vigoare.

15.2 Achizitorul poate respinge la receptie produsele livrate al caror termen de valabilitate ramas de la data receptiei este mai mic de 80% din termenul total de valabilitate dat de catre producator, precum si produsele livrate care nu corespund calitativ cu cerintele caietului de sarcini.

15.3 Furnizorul va raspunde pentru calitatea produsului livrat in interiorul termenului de garantie si in termenul de valabilitate, achizitorul fiind in drept sa solicite in interiorul acestor termene, inlocuirea fara costuri suplimentare pentru achizitor, ***in cel mult 48 de ore***, a produselor necorespunzatoare.

15.4 Achizitorul poate respinge lotul de produse daca la receptia calitativa constata ca minim 5% din produsele inspectate din puncte de vedere calitativ nu corespund caractersiticilor tehnice solicitate si ofertate de catre furnizor, acesta avand obligatia de a inlocui ***in cel mult 48 de ore***, lotul respectiv, fara fara costuri suplimentare pentru achizitor.

## Ajustarea preţului contractului

16.1. Preţul din ofertă poate fi ajustat în condițiile art. 221 din Legea nr. 98/2016 privind achizitiile publice, coroborat cu prevederile art. 164 din HG. 395/2016 cu modificările și completările ulterioare.

Modul de ajustare a prețului este următorul:

P.A.=(P.I. x I.P.C.)/100, unde:

P.A. reprezinta prețul ajustat, fara TVA, obtinut prin utilizarea formulei de actualizare;

P.I. reprezinta prețul initial, fara TVA, al produsului din acordul-cadru;

I.P.C. reprezinta indicele preturilor de consum pentru mărfuri alimentare, comunicat de I.N.S. pentru perioada cuprinsa între data depunerii ofertei sau, dupa caz, data ultimei actualizari si data la care se solicita actualizarea curenta.

I.P.C. este comunicat de Institutul National de Statistica pe site-ul acestei institutii.

## Amendamente

 17.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora si care nu au putut fi prevăzute la data încheierii contractului.

## Confidentialitatea informatiilor si protectia datelor cu caracter personal

* 1. Contractantul va considera toate documentele si informatiile care îi sunt puse la dispozitie în vederea încheierii si executarii contractului drept strict confidentiale.
	2. Obligatia de confidentialitate nu se aplică în cazul solicitarile legale privind divulgarea unor informatii venite, în format oficial, din partea anumitor autorităti publice conform prevederilor legale aplicabile.

## 19. Întârzieri în îndeplinirea contractului

* 1. Furnizorul are obligaţia de a îndeplini contractul de furnizare în termenul stabilit de părţi.
	2. Dacă pe parcursul îndeplinirii contractului furnizorul nu respectă termenul de livrare, atunci acesta are obligaţia de a notifica achizitorul în timp util; modificarea datei/perioadelor de furnizare asumate în termenul de livrare se va face cu acordul părţilor, prin act adiţional.
	3. În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a denunţa unilateral contractul fără somaţie sau punere în întârziere.

## Cesiunea

* 1. Este permisa doar cesiunea creantelor nascute din acest contract, obligatiile nascute ramanand în sarcina părtilor contractante, astfel cum au fost stipulate si asumate initial.

## Forţa majoră

* 1. Forţa majoră este constatată de o autoritate competentă.
	2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
	3. Îndeplinirea contractului va fi suspendată în perioada de acţiune a forţei majore, dar fără

a prejudicia drepturile ce li se cuveneau părţilor până la apariţia acesteia.

* 1. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
	2. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
	3. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

## Soluţionarea litigiilor

* 1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
	2. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, litigiul va fi soluţionat prin instanţele de judecată de la sediul achizitorului.

## Limba care guvernează contractul

* 1. Limba care guvernează contractul este limba română.

## Comunicări

* 1. Orice comunicare, solicitare, informare, notificare şi altele asemenea, sunt transmise în scris sau prin mijloace electronice de comunicare, cu conditia confirmarii primirii.

24.2 Orice document scris trebuie înregistrat atât în momentul transmiterii, cât şi în momentul primirii.

## Legea aplicabilă contractului

* 1. Contractul va fi interpretat conform legilor din România.

Părţile au înţeles să încheie azi , prezentul contract în 2 (două) exemplare

originale, unul pentru autoritatea contractanta si un exemplar pentru furnizor

**Achizitor, Furnizor,**